Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Kohe aga on ka Andrew ise te ees.
Tere tulemast taas me saatesse!
Hakkan peagi jõudma lõpule seeriaga "Jumal tahab, et oleksid terve".
Olen rääkinud viimastes saadetes, miks kõik ei saa terveks
ja olen katnud selle raames rohkelt materjali.
Olgu siinkohal öeldud,
et peaksid tellima endale "Parema tervisepaketi",
mis kätkeb endas videosid tervenenud inimeste tunnistustega
ja CD'sid-DVD'sid minu õpetusega sel teemal.
See oleks abiks sulle endale, et saada lahti kõigest uskmatusest
ja võtta vastu oma tervenemine,
aga see oleks ka hea mõte jagada neid tõdesid kellegi teisega.
Eriti tervenenud inimeste tunnistusi.
On inimesi, kes võtaks kuulda kellegi tervenemise tunnistust,
aga mitte õpetust tervenemisest.
Nii tahangi julgustada sind tellima endale need materjalid.
Teiseks tahan öelda,
et on erinevaid allikaid, kust haigus tuleb.
Olen jaganud need 3-kategooriasse,
kuigi mul ei ole neile ühtki kindlat, toetavat kirjakohta.
On haigusi, mis lähtuvad patust.
Jeesus ütles Johannese 5:14 mehele, kelle Ta oli tervendanud:
"Ära tee enam pattu, et sinuga ei juhtuks midagi halvemat!”
Nii sidus Ta patu haigusega, kuigi see pole mitte alati nii.
Sest Johannese 9:1-3 küsisid jüngrid ühe haige mehe kohta:
"Kes on teinud pattu,
kas tema ise või ta vanemad, et ta on sündinud pimedana?”
Jeesus vastas, et mitte keegi neist.
Ta ei väitnud, et keegi neist polnud kunagi teinud pattu,
aga Ta ütles, et mitte kellegi nende patt
polnud see, mis põhjustas selle mehe pimedust.
Küll aga on patt siiski üheks haiguse allikaks,
nii et patt võib tuua kaasa haiguse.
Kui muudkui jood ja saad alkohoolikuks,
tekkib sul maksaga probleeme jne.
Kuid küsimus pole vaid füüsilistes haigustes.
Kui rikud abielu või teed muud sarnast,
avad sa ukse deemonlikule sfäärile, mis võib samuti röövida tervise
ja kahjustada sind mitmel muul moel.
Nii et patt võib olla üheks haiguste allikaks.
Ka selles langenud maailmas elamine võib olla haiguse allikaks.
Tänapäeval on palju viirusi, baktereid ja pisikuid,
mis teevad hävituslikku tööd.
Samas kui algselt neil polnud sellist hävitavat mõju.
Nii nagu kord aegade alguses lõvi ja tiiger olid taimetoitlased,
kuid kellest peale inimese pattu langemist
said lihasööjad.
Me elame patuses maailmas, kus on igasugu rünnakuid.
Sa võid langeda saatana rünnaku ohvriks,
mispeale erinevad vaimsed rünnakud võivad tabada sind.
Nii pole sa tingimata haige seetõttu, et oleksid midagi valesti teinud
vaid see on saatana rünnak.
Võib-olla oled just midagi õigesti teinud,
mis on tinginud saatana rünnaku su vastu.
Nii et siis haiguse põhjus võib olla patus või saatana rünnakus,
aga see võib peituda ka loomupärastes asjades.
Kui su käsi jääb kogemata ukse vahele,
siis see võib minna paiste või seal võib tekkida põletik.
Rääkimata hullemast - gangreen.
Selles kõiges pole midagi deemonlikku, patust
ega rünnakuga seotut.
Tegu on vaid loomulike asjadega, mis võivad juhtuda.
Ja see ei puuduta vaid füüsilisi, aga ka emotsionaalseid asju.
Valu ja haigetsaamisi minevikust, mis võivad avada saatanale ukse
ja teha kahju su elule.
Illustreerimaks seda viimast mõtet, tahan jagada teiega Caroli tunnistust.
Ta töötab meie teenistuses, juhtides Charise õhtust piiblikooli.
Ta on tõeline Jumala armu võidukarikas.
Tal oli palju füüsilisi probleeme,
mille põhjused ulatusid tagasi kaugesse ta lapsepõlve.
Kuid enne, kui ta väliselt terveks sai, tervenes ta emotsionaalsel tasandil.
Usun, et see tunnistus on sulle õnnistuseks,
nii et vaata ja kohtume veel saate lõpus!
Olin aastaid kuulutanud enda üle tõde, mille olin kirjutanud oma südamesse,
kuid mis oli täiesti ebapiibellik
ja üldse mitte kooskõlas Jumala mõtetega.
Nii vajasin ma saada terveks sellest.
CAROL ODENWALS Südame lood
Mu isa oli baptisti koguduse pastor.
Olin 5-aastane, kui ta sooritas enesetapu.
Tol ajal ma ei mõistnud seda kõike,
kuid olin siiski vihane Jumala peale.
Kohe ikka täiega vihane.
Otsustasin põgeneda Ta eest
ja mitte lasta mitte kellelgi ega kunagi omada sellist kontrolli enda üle,
mis võinuks mulle haiget teha.
Olin vist 12-aastane,
kui hakkasin suitsetama ja ringi uitama.
Kuulusin keskkoolis ka rulluisutajate klubisse.
Seal oli kaks tüdrukut,
kellest üks oli hästi väikest kasvu ja habras,
samas kui mina olin juba kehalt täiesti välja arenenud.
Täna neile piltidele tagasi vaadates ma ju polnud eriti paks,
aga ma ise pidasin end paksuks,
kuna olin ka füüsiliselt rohkem arenenud kui teised.
Nii lasin oma T-särgile trükkida "Paks Carol",
mis aitas mul tulla toime sellega, et mind teiste poolt paksuks narriti.
Sest sellega andsin kui mõista, et see ei häiri mind
ja ma saan sellega hakkama.
Nii sai sellest kui mu loosung.
Olin 13-aastane, kui kaotasin oma süütuse
ja jäin ka rasedaks.
Mu ema oli peale isa enesetappu kasvatanud just üles 4 last,
nii et ma ei näinud kuidagi, et ta võiks veel ühe üles kasvatada.
Nii otsustasime, et teen aborti.
Kasutasin aborti kui rasestumisvastast vahendit
veel mitmeid kordi kuni oma 20'ndate alguseni välja.
Hakkasin peale keskkooli lõppu baarides mängima ja laulma.
Olin juba kooli ajal nautinud laulmist.
1990. a. hakkasin ühes bändis laulma, kellega läksime ka tuurile.
Ühtlasi tarbisin kõvasti alkoholi ja uimasteid.
Laulsin baarides 19 aastat, põgenedes Jumala eest.
"Mõistliku mehe tarkus on tunda oma teed,
aga alpide rumalus eksitab." Õpetussõnad 14:8
Minust oli nende baari-aastate jooksul saanud väga hea näitleja.
Osasin manada naeratuse näole
ja olla tõeline päiksekiir ükskõik kellele ja kus iganes.
Samas kui pinna all ei tundnud ma end kunagi piisavana.
Kogesin alati, et ma pole armastatud ega soovitud;
et olen paks ja kole jne.
Väliselt ei paistnud need tunded kuskilt välja.
Ma ei norutanud kodus ega plaaninud endalt elu võtta.
See polnud selline depressiivne asi,
aga samas miski, mis oli pidevalt minuga.
See mõte, et ma pole piisavalt hea ja minust ei saa kunagi asja.
Maadlesin pidevalt oma kaaluga.
Kaalusin 20'ndates umbes 96 kilo.
Siis võtsin jälle kõvasti alla.
Loomulikul, aga väga ebatervislikul moel.
Jõin igasugu valgukokteile jms.
Sõin nädalas imevähe ja jõin muudkui neid kokteile.
Ühtlasi olin täielik jõusaali sõltlane.
Jah, ma kaotasin kaalu, aga see kõik tuli jälle tagasi,
sest probleem peitus tegelikult mu südames.
Küsimus oli asjades, mida olin aastaid enda üle kuulutanud;
"tões", mille olin graveerinud oma südamesse,
mis oli täiega ebapiibellik ega ühtinud üldse Jumala mõtetega.
Nii vajasin ma sellest kõigest tervenemist.
Kõik kaotatud kaal tuli pidevalt tagasi,
kuniks kaalusin juba pea 120 kilo.
Ma olin kas ülimalt lõbus joodik või siis üliemotsionaalne, nuttev joodik
Mul oli üks selline peegli ja valgustusega voodi päis,
mis oli hästi populaarne 80-90'ndatel.
Mäletan, kuidas ärksin kord keset ööd üles
ja vaatasin end pea kohal olevast peeglist.
Mul olid tol ajal hästi kohevad, üles vuhvitud juuksed
nagu see jälle 80-90'ndatel moes oli.
Nii oli mul ikka kohe korralik "parukas" peas.
Vaatasin peeglisse, kust vaatas vastu täielik kahupea.
Mööda mu põski jooksid nutmisest alla tumedad triibud
ja ma teadsin, et suren,
kui jätkan selliselt alkoholi ja uimastite tarbimist.
See oli see koht, kus jõudsin tagasi Jumala juurde.
Teadsin, et mu elu läheb allamäge ja et ma suren.
Enesetapp polnud lahendus mu jaoks, kuigi olin seda korra proovinud,
kuid see polnud mu jaoks valikus, kuna mu isa oli seda teinud
ja ma ei tahtnud panna oma peret uuesti kannatama selle pärast.
"Pöördu või põle!"
Koguduses, mille keskel ma üles kasvasin,
valitses mentaliteet: "Pöördu või põle!"
Nii ma isegi ei teadnud, et mul võiks olla suhe Jumalaga.
Arvasin, et pean päästetud saamiseks end radikaalselt muutma.
Teadsin, et tuleb järgida igasugu käske ja keelde -
loobuda suitsetamisest ja joomisest ning teha igasugu muid asju.
Arvasin, et pean end täienisti muutma
ja pöörduma siit punktist sinna punkti.
Kuid minu tausta arvesse võttes ei läinud see kohe üldse mitte nii.
Ma ei saanud koheselt muudetud.
See oli protsess.
"Hoia oma südant enam kui kõike muud,
mida tuleb hoida, sest sellest lähtub elu!" (Õp.4:23)
Kuigi jätsin maha nii baarid kui alkoholi,
nutsin end siiski sagedasti õhtuti magama.
Kuid ma hakkasin regulaarselt kirikus käima.
Umbes aasta hiljem lahkus tolleaegne klaverimängija
ja nad palusid mul ta koht üle võtta.
Nii mängisin kirikus ülistust ja peale seda baaris muud muusikat.
Nii et ühtpidi mängisin too aeg veel baarides ja restoranides edasi,
kuid samas olin siiski kaine ja mäletasin laule, mida laulsin.
Kuid kirikus mängides osalesin ka ühes taastusgrupis,
kus kohtasin üht meest, kellest sai peagi mu abikaasa.
Mul polnud kunagi varem olnud
Jumalast seatud suhet meesterahvaga.
Enne seda suhet olin ma pidevalt mõnes suhtes,
lõpetasin suhte või otsisin uut suhet.
Kuid ma usun, et igaüks, kes jõuab Jumala juurde,
hakkab ka koheselt otsima seda partnerit,
kellega koos täita Jumala tahet.
Eriti on igas naises üks printsess, kes igatseb oma muinasjutu järele.
Me tahame ikka täispaketti.
"Aga Jumalale, kes...võib korda saata palju rohkem,
kui oskame paluda või isegi mõelda." Efeslastele 3:20
Käisin väga heas koguduses, kus õpetati hästi Jumala Sõna,
mistõttu sain väga hea aluse Jumala Sõna tundmises.
Kuid samas oli tegu kui mudelitega: "Kui teed nii, teeb Jumal naa",
mis ei näinud minu puhul toimivat ja see ajas mind närvi.
Kord plõksisin telekanalite vahel
ja sattusin ühe laua taga istuva mehe peale.
Lihtsalt mingi särgis ja teksades vend, kes rääkis kaamerasse.
Ma ei tea, miks sa seda saadet vaatad,
kuid olen veendunud,
et täna on inimesi, kes põgenevad Jumala eest
ega teeni Teda.
Mitte seetõttu, et nad kahtleksid Tema olemasolus,
vaid seetõttu, et nad on mõistnud valesti Jumala olemust.
Nad näevad Jumalat kui karmi Jumalat
ja tunnevad, et ei anna kunagi Tema oodatud mõõtu välja
ja seetõttu tundub kõik nii mõttetu.
Nii liiguvad need inimesed vales suunas,
teades, et see on vale ja teades, et see viib hävingusse.
Teades, et Jumal on olemas
ja Tema ees peab üks päev vastust andma.
Kuid nad tunnevad,
et nad ei suuda teenida kedagi, kes nõuab nii palju.
Kuid nad on Jumala loomusest täiesti valesti aru saanud.
See kõik sillutas teed 4. jaanuarini, 2004.
Ärkasin üles ja rääkisin keeltes.
Jumal kõnetas mind ja ütles, et Ta tahab, et läheksin piiblikooli.
Olin sellega nõus
ja hakkasin kaaluma, millisesse piiblikooli minna.
Olles kuulnud Andrew Wommackilt Charise piiblikooli kohta
tutvusin netis nende koduleheküljega.
Tutvusin seal erinevate kursustega ja mu mees tegi seda sama.
Küsisin oma mehelt, kas ta tahaks piiblikooli minna
ja ta arvas, et tahaks küll.
Nii otsustasimegi minna novembris Charise piiblikooli.
Andsin sellest oma kirikus 10 kuud ette teada.
Töötasin seal ülistusjuhina.
Sellest pidi saama üks seiklus koos Jumalaga.
Me lahkusime Floridast 2004. aasta novembris.
"Ta on inimese sarnane, kes maja ehitades kaevas ja süvendas
ja rajas selle aluse kaljule.
Kui siis tuli suurvesi, paiskus vool vastu seda maja,
aga ei suutnud seda kõigutada, sest see oli ehitatud hästi." Luuka 6:48
See alus, mille piiblikoolis sain, oli ettevalmistus Jumalalt,
kes mind sinna oma armu läbi juhtis.
Seda selleks, et mu jalgealune oleks tugev,
kui mu elu puruneb.
Ta teadis, et mu fassaad kukub kokku.
See pidutseja kuvand, mille olin 13-aastaselt loonud
ja mis käis minuga kaasas kogu tolleaegse elu,
kätkes endas tegelikult vaid kui üht fassaadi.
Seda isegi Charise piiblikoolis, kuna olin ju ülistusjuht.
Mu identiteet peitus muusikas, mida mängisin kas baarides või kirikus
See määratles ära, kes ma olen,
kuid väljaspool muusikat polnud mul aimugi, kes ma olen.
Charise piiblikooli tulles hakkas mu maailm aga muutuma
ja ma mõistsin, et Jumal on armastav Jumal
ja armastab mind isegi läbi selle fassaadi.
Ta arm ja halastus olid igati olemas mu jaoks
ja ma mõistsin, et need on olemas kuni lõpuni välja.
Piibli algusest kuni lõpuni välja.
Mitte vaid Uues Testamendis.
Andrew õpetus liitis need kõik ühte mu jaoks.
See viis kõik punktid ja tervikpildi kokku,
mida mul enne piiblikooli tulekut polnud.
Andrew maalis mu silme ette erinevad numbrid,
mille abil sain erinevad asjad kokku viia.
See kinnistas midagi mu sees esimese 3 aasta jooksul,
nii et kui siis kogu see lugu mu mehega juhtus
ja mu maailm kokku varises...
Kõik need unistused teenida koos oma mehega Jumalariiki
olid tegelikult mu enda loodud.
Jah, osa unistusi oli ka Jumala poolt,
aga kontrolli-teemaga seotud probleemid, mis mul olid -
olid loonud mingi mu oma maailma,
kuhu püüdsin suruda ennast ja oma meest.
Mängisin otsekui Jumalat
ega lasknud Jumalal omada kontrolli oma elu üle.
Eriti mitte oma südame üle.
Nii et, kui mu maailm kokku kukkus, kukkus ka kõik muu kokku.
Samas aga leidsin end seismas kindlana Jumala Sõnal
ja Jumala armus, armastuses ning helduses,
mida olin õppinud läbi Andrew teenistuse.
Kui mõni haigus on olnud pikka aega inimese sees,
on ka raskem näha tervenemise esiletulekut.
Mitte, et see oleks raskem ajada seda haigust välja
või ajada kurja vaimu välja,
aga probleem on selles, et kui see haigus on olnud pikka aega,
siis see ei mõjuta ainuüksi su ihu, aga ka su mõtteid ja meeli.
See mõjutab su tundeid ja saab osaks su isiksusest.
On inimesi, kes on maadelnud haiguste, valude ja hädadega
nii pikka aega,
et nad juba samastavadki end selle haigusega.
Nad näevadki end ratastoolis või võimetuna liikuda.
Haiguse välja saamine inimese ihust on üsnagi lihtne.
Saada see aga välja ta mõtetest ja tunnetest,
on üsna raske.
Tänu rohkele joomisele ja uimastite tarbimisele
olin oma organismi täiega ära rikkunud.
Kuid Jumal taastas mu tervise üleloomulikult.
Charise piiblikooli tulles kaalusin ma pea 120 kilo.
Kuid Jumal on aidanud mul üleloomulikult kaotada 50 kg.
Mul oli C-hepatiit, kuid enam mul seda pole.
Sain üleloomulikult terveks
ka diabeedist ja kilpnäärme alatalitlusest.
Vabaks rasvumisest, depressioonist ja alkoholismist.
Olin 25 aastat suitsetaja, kuid suudan täna endiselt laulda.
Jumal on üleloomulikult taastanud kõik mu ihus.
Ka mu südant tervendades tegi Ta seda täienisti.
Jumal on korraldanud kõik ja ma olen tervem kui eales varem.
Tänu sellele, et Ta tervendas mu südame.
See oli seestpoolt väljapoole töö, mille Jumal tegi.
Ta andis mulle uue ihu ja südame - täispaketi
ja Ta pole üldse veel lõpetanud.
Ta pole kaugeltki veel mitte lõpetanud ja ma elan seda kõike endiselt välja.
Ta näitab mulle pidevalt erinevaid asju
ja me liigume pidevalt uute asjade juurde.
Rooman pidevalt Ta võrratu altari ette tagasi
paludes: "Hea küll suur Arst - tee aga oma järgmine operatsioon
ja saame selle asjaga ühele poole,
et saaksin edasi minna
ja saada osa kõigest, mis Sul on mu jaoks,
et lõpetada üheskoos see põnev seiklus."
Carol on tõeline ime.
Kui ta esimest korda koos oma mehega me piiblikooli tuli,
puutusin nedega vaid põgusalt kokku nendega pisut vesteldes.
Kuid mul polnud aimugi sellest imest, mis oli Caroli elus toimunud,
kuniks ka ise seda videot ja tema elulugu nägin.
Ma ei teadnud sellest pagasist midagi, mida ta endaga kaasas kandis.
Kuid oli ilmselge, et Jumal tegutses ta elus.
Ta ülistas ja kiitis Jumalat ning oli täiega pühendunud Talle.
Ja kui neil siis tekkis probleeme ta mehega,
kes oleks oma vale käitumise tõttu peaaegu vangi läinud,
oli see üks hävitav pauk Caroli jaoks.
Nägin pealt, kuidas Carol sellele kõigele reageeris.
Teadsin, et Jumalast ja Tema armust muidugi piisab,
et katta kõik vajadused,
kuid mitte kõik ei ammuta sellest.
Paljud kibestuvad ja on negatiivsed, kuid Caroliga oli hoopis teisti.
Ta püsis vankumatuna ja on Jumala tõeline armu karikas.
Ta juhib meie õhtust piiblikooli ja saab sellega väga hästi hakkama.
Ta armastab väga inimesi
ja on võtnud selle vabaduse, millel Jumal on lasknud Tal osa saada
ja jaganud seda kõigi teistega.
Olen täiega põnevil asjadest, millest Jumal on Caroli vabastanud.
Ühtpidi kõigist neist silmaga nähtavatest asjadest -
see, kuidas ta on rohkelt kaalu kaotanud
ja enda eest hoolitseb, on ilmselge.
Kuid ta on vaba ka sügavamatest asjadest
vaimu ja tunnete tasandil, mis on väga mõjukad.
Nii on seesmiselt saavutatud vabadus
toonud esile ka väliselt nähtavad muutused.
Ta on tõeline Jumala armu karikas.
Jumal on meid igat ühte nii unikaalselt loonud.
Igaüks meist vajab teatud sorti tervenemist
ja enamus neist asjadest on seotud südame teemadega.
Oled sa siis mees või naine.
Me kõik kanname üht maski,
kuid Jumal tahab võtta selle maski ära
ja tuua esile selle, kelleks Ta meid tegelikult on loonud,
näidates seda teistelegi.
Olgu selleks siis mõni macho-mees hiigelsuure autoga
või väike printsess, kes igatseb oma isa järele
või oma mehe järele.
Kes igatseb oma printsi järele valgel hobuse,
kes muide tuleb!
See prints tuleb oma printsessile järele.
See on see Jeesus, keda ma tunnen.
See on see armastus, mille Ta on mulle kinkinud
ja mida Ta tahab kinkida ka sulle.
See tähendab olla Ta lähedane sõber ja elada koos Tema igapäevaselt,
öeldes: "Hei Jeesus!"
Mitte lugupidamatul ja labasel moel, aga siiski: "Hei, mis toimub?
Mida Sa tahaks täna teha?
Tahaksid Sa minna kalale või jahile?
Tahaksid lihtsalt aega veeta?
Tahaksid Sa laulda? Võin ma Sulle mõne laulu laulda?"
Armastan, armastan, armastan Sind
Ja mu süda kuulub täienisti Sulle
CAROL ODENWALD Südame lood
Ja mu süda kuulub täienisti Sulle
Jumal, mida Sa tahaks täna teha?
Tänu Jumalale! Kas polnud mitte imeline tunnistus?
Kui teil vaid oleks võimalus Carolit isiklikult tunda!
Ta toob tõesti au Jumalale ja on õnnelik ning rõõmus Tema üle.
Tal on tegelikult olnud palju raskem elu kui see video näitas,
kuid see on tunnistus sellest, kuidas Jumal saab teha su vabaks.
Kuid igakord polegi küsimus ihu tervendamises
või Caroli puhul kaalukaotuses,
millega kadusid ka kõik füüsilised mured.
Küsimus oli seesmises tervenemises.
Ta pidi emotsionaalselt terveks saama
Paljud asjad, mis sünnivad väliselt,
on tegelikult tingitud seesmiselt toimuvast.
Olen paljud kordi öelnud palve ajal inimestele:
"Probleem, mille pärast palute,
on kogu te emotsionaalse valu ja taaga tulemus,
millest on vaja esmalt terveks saada."
Caroli tunnistus on selge näide sellest.
Julgustan sind kuulama järgnevat reklaamipausi
ja tellima endale nii tunnistuste DVD'd
kui kõik tervenemisega seotud materjalid.
Andrew raamat: "Jumal tahab, et oleksid terve"
on tellitav me kodulehe kaudu.
Kasuta tellides koodi T-330.
Sama materjal on saadaval ka õppematerjalina.
Kasuta tellimisel koodi T-430.
Kogu õpetusseeria on tellitav ka CD'dena või DVD'dena.
Tellimisinfo on nähtav ekraanil.
Või sa võid tellida endale kõik need materjalid koos.
See "Parema tervise pakett" kätkeb endas kas CD'sid või DVD'sid
raamatut ja õppematerjali
pluss "Tervenemisteekonnad" 1-2. osa
ja tervenduspiiblisalmide CD'd.
See pakett on samuti tellitav ekraanil oleva kodulehe kaudu.
Kolmas õpetus samast seeriast: "Miks kõik ei saa terveks?"
on samuti tellitav me kodulehe kaudu.
Tellimisinfo on nähtav ekraanil.
Ekraanil on Andrew Wommacki teenistuse kontakandmed.
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Igal suvel toimub ka meie suvine pere piiblikonverents,
mille info on samuti leitav meie kodulehelt.
Hetkel ekraanil kõlav reklaam puudutab kutset perelaagrisse,
mis toimus juba aastaid tagasi.
Olen põnevil neist laagritest, kus käib alati väga palju rahvast.
Ühtlasi osaleb seal palju erinevaid külalisi ja külaliskõnelejaid.
Laagris on erinevad majutusvõimalused.
Laagri koduleht on nähtav ekraanil, nii et tutvu sealse infoga.
See on hea üritus, millest osa võtta.
Järgmises saates aga lugu Petersonide pere teekonnast,
mille käigus nad nägid oma poja erakordset tervenemist.
Ta oli 3-kuune, kui tal tekkis beebidele omane lööve,
mis on üsna tavaline nähtus.
Kuid see ei kadunud ära,
vaid muutus üha hullemaks.
Ja me ei saanud aru, miks?
Meil polnud Haigekassa kindlustust, nii et me arstil käigud olid piiratud.
Kuna aga lööve ei kadunud, läksime perearstile,
kes ütles, et tegu on ekseemiga.
Nahahaigusega, mis on põhjustatud väga kuivast nahast
ja mis sügeleb ning paneb sügama.
Siis aga tekkib põletik.
Pidime kogu seda olukorda muudkui selgitama,
et meid ei peetaks halbadeks vanemateks.
Me ei tahtnud ka, et me last peetaks koletiseks,
sest ta ju polnud seda.
Kui ekseem välja arvata, oli ta ju armas laps.
Sellest kõigest juba järgmises saates.
Muuda oma elu
Muuda maailma
Andrew Wommacki teenistus
Tõlge: Anne-Ly Raukas